tartuNLP/wikipedia-smugri-20251201 huggingface dataset:
Lua

Lua ( — толэзь) — векчи, вылӥ лёгетысь, трос-ӧро косонрадъян кыл. Со мукет косонрадъетъёсы пыӵатъянлыгес лэсьтэмын вал. Дась байт-кодзэ валатӥсез ANSI C-эн гожъямын бере, Lua котькудӥз инъетын уже кутыны луэ. Lua'лэн пыӵатъяны капчи C API-ез вань.
Lua ӧнерчиослы гинэ тупатымтэ. Соин ик бадӟым саклык капчи радлыкезлы но дышетонэзлы висъяське. Кылэз поттонлыдо косонрадъетъёсыз лэсьтон бордын юн уже куто (кылсярысь, Lua'ен Adobe Lightroom'лэн графика интерфейсэз гожъямын вал). Озьы ик компьютер шудонъёслэсь пагӟаоссэс но ватсэтъёссэс кылдыто (соос пӧлысь огез — World of Warcraft).
Пӧртэмлыкъёсыз.
Синтаксисэз.
Огшоры «Ӟечбур, Дунне!» косонрадъетэз озьы гожтыны луэ:
print('Ӟечбур, Дунне!')
яке тазьы:
print 'Ӟечбур, Дунне!'
Валэктонъёс кыкто вакчигожен кутско но чурлэн пумозяз кыстӥсько. Трос чур басьтӥсь валэктонъёс но пусрадъёс кыкто квадрат скобкаен висъясько.
Факториал функциез пӧрмытон пример:
-- факториал функциез тупатон
function fact (n)
 if n == 0 then
 return 1
 else
 return n * fact(n - 1)
 end
end
print('Лыддэс гожтэ:')
local a = io.read('*number') -- лыдэз кутоно
print(fact(a))
Быдэстон ӧръян.
Lua'лэн ньыль пӧртэм циклэз вань: codice_1, codice_2 (со codice_3-лы укша), лыдо но огшоры codice_4 циклъёсыз.
while condition do
 --condition зэм луыку быдэстоно
end
repeat
 --condition зэм ӧвӧл луытозь быдэстоно
until condition
for i = start, end, delta do
 --косонъёс
end
Огшоры codice_4 циклэз:
for key, value in pairs(t) do
 print(key, value)
end
Таиз codice_6 таблицаез стандарт codice_7 функциез уже кутыса пырпотэ, со codice_8 берыктытозь.
Озьы ик огзэ циклэз мукетаз понэм луэ:
local grid = {
 { 11, 12, 13 },
 { 21, 22, 23 },
for y, row in ipairs(grid) do
 for x, value in ipairs(row) do
 print(x, y, grid[y][x])
 end
end
Функциосыз.
Lua'лэн функциосыз инъетасен лыдъясько. Со возьматэмын татын:
do
 -- Ализэ print функциез oldprint'э пононо
 local oldprint = print
 function print(s)
 -- Выльысь print функциез тупатон. Огшоры print'эз али но уже кутыны луэ
 oldprint вылэ чӧлскыса. Вылез одӥг гинэ аргумент басьтэ.
 oldprint(s == "foo" and "bar" or s)
 end
end
codice_9'эз котькудӥз вуоно курон выль функцие ыстӥськоз. Нош Lua'лэн лексической ватонэзлы луыса нырысетӥзэ codice_9 уже кутыны воштэмез codice_9 пыр гинэ луэ.
Lua озьы ик берпумъянъёсты лэзе:
function addto (x)
 -- x-эз аргументлы ватсась функциез берыктоно
 return function (y)
 -- Педпалась x вошъяськись, кудӥзлэн улон дырыз та лушкем функцилэсез сярысь
 вакчигес луыны луэ, вылэ чӧлскыса Lua берпумъян кылдытэ.
 return x + y
 end
end
local fourplus = addto(4)
print(fourplus(3)) -- 7 возьматоз
-- Озьы ик яра
print(addto(4)(3)) -- берыктэм функциез курон
codice_12-эз кутӥсь берпумъян codice_13 котькудӥз куремен кылдэ. Соин ик берыктэм котькуд лушкем функция нимаз codice_12-зэ кутэ. Берпумъянъёсты мукет объектъёсты кадь ик Lua'лэн жаг октӥсез октылэ.
Дунне кыстӥськон сярысь закон

Дунне кыстӥськон сярысь закон (Ньютонлэн кыстӥськон сярысь законэз) — универсальной инкуазь законъёс пӧлысь одӥгез. Та законъя ваньмыз материальной арбериос ог-огзэс кыско, соин ӵош ик кыстӥськон кужымлэн быдӟалаез уг герӟаськы арбериослэн физика но хими аслыкъёсынызы, соослэн вырылонэнызы, соосыз котыртӥсь пӧллэн аслыкъёсыныз. Музъем вылын кыстӥськон шараяське нырысь ик секытлыклэн кужымез луэмен, кудӥз Музъемлэн котькыӵе материальной арбери кыскемезлэсь кылдэ. Таин герӟаськемын термин «гравитация» ( — «секытлык»), «кыстӥськон» кыллы эквивалент луись.
Дунне кыстӥськон сярысь закон XVII даурын англи тодосчиен Исаак Ньютонэн усьтэмын вал. Закон озьы вера:
Котькыӵе кык арбериос ог-огзы борды кыстӥсько сыӵе formula_1 кужымен, кудӥз меӵак пропорциё соослэн formula_2 но formula_3 массаоссылы но берлань пропорциё соос куспысь formula_4 кузьдалалэн квадратэзлы:
formula_5.
formula_1 кужым та арбериосыз герӟась шонер гож кузя ӧръяськемын. Пропорци коэффициент formula_7 — вошъяськисьтэм лыд (гравитаци яланлыд), СИ системаын .
Арзамазов, Алексей Андреевич

Алексей Андреевич Арзамазов — филолог, удмурт кылбурчи но кылысь кылэ берыктӥсь, литературовед, журналист, публицист, филологи наукаосъя доктор, УрО РАН-лэн Историяя, кылъя но литературая удмурт институтэзлэн ужасен.
Алексей Андреевич луэ 20 книгаослэн авторзы (соос пӧлын монографиос, дышетскон книгаос, кылбуръёсын бичетъёс, публицистика), со финно-угристикая но тюркологияя, литературалэн теориезъя сюлэсь но трос научной ужъёсты гожъяз. Удмуртиысь гожъяськисьёслэн союззылэн ёзчиез, Россиысь гожъяськисьёслэн союззылэн ёзчиез.
Наукаын тунсыкъяськонъёсыз: финн-угор литератураос но кылъёс, Россиысь калыкъёслэн литературной традициоссы, удмурт литературалэн историез, удмурт поэзия, «миноритарной» литератураослэн теоризы, герменевтика но феноменология, ӵошатъян литературоведение, лэсьтэм кылъёс. 
2007-тӥ арын со йылпумъяз УдГУ-ысь удмурт филологияя факультетлэсь удмурт-венгер отделенизэ. Лекциос лыдӟылӥз но стажировкаос ортчылӥз Будапештын, Парижын, Стокгольмын, Таллиннын, Стамбулын, Тель-Авивын но мукет каръёсын. Куд-огъёсыз научной но чеберлыко ужъёсыз англи, француз, венгер, эстон, финн, турок, бигер, украин кылъёсы берыктэмын.
Мажуга, Юрий Николаевич

Юрий Мажуга (Киев, СССР, 1931) — украин артист. СССР-ысь калык артист (1981).
Bobolenin

bobolenin — удмурт рок-группа.
Историяез.
Кылыдӥз Ижкарын 2018-тӥ арын. «"bobolenin"» кыл (гожтӥське пичи букваысен) малпамын группалэн кылдытӥсеныз — Кирилл Кирилловен. Нырысь ик со вал аслаз сценической псевдонимез, нош собере быдэс группа озьы нимаськыны кутскиз.
"bobolenin — 11-тӥ классын дышетскись пияшлэн йыраз кылдэм кыл.[…]. Группаысь крезьгурчиосты огазея одӥг малпан: улыны но улонзэс крезьгурен сутыны. Валтӥсь вормонзы — группа куспын но, кылзӥсьёс пӧлын но эшлыко омыр. Крезьгурзылэн шӧмзы сярысь малпаськыны кутскид ке, соку ик тодад ваёд Сиэтлысь гранжез но „Нирвана“ группаез." — гожтэмын группалэн «Вконтакте» вотэсбамаз.
Крезьгур.
«Дэрилэсь корка» — нырысетӥ альбомзы. Презентациез ортчиз 19 куарусёнэ 2018 арын. Группа сяна, альбом бордын ужазы Стас Патов (сведение), Леонид Бусыгин (альбом бамлэн дизайнэз), озьы ик юрттӥз удмурт егитъёслэн мерлыко «Шунды» огазеяськонзы.
"«Дэрилэсь корка» — со будон вакытэ вуэм пиналлэн пушдуннеез. Туж огшоры, оскиськонтэм, дэрилэсь ке но — корка. Мон шудо!!!" — гожтэ Кирилл, альбомзы потэм бере.
Татчы пыризы таӵе кырӟанъёс:
Пиос шудо гранж, панк-рок, альтернативной рок жанрен кырӟанъёс. Али дырлы гожтэмын ини 9 кырӟанзы. Со сяна вань на Post-dukes группаен ӵош кылдытэм ужъёссы электронной жанрен.
Озьы ик 12 куарусёнэ 2019 арын потӥз нырысетӥ клипсы «Гопе» кырӟанлы. Шедьтыны сое луэ «ВКонтакте» вотэсбамысьтызы. Клип бордын ужазы: Егор Артемьев, Наташа Никитина.
Ёзчиос.
Группае пыриськисьёс: Алексей Софронов — бобосист, Владимир Жуйков — боботарист, Евгений Уткин — боборанщик, Кирилл Кириллов — боболенин. Огшоры нимъёс интые та группа «бобо» приставка пуктэ.
Саам Википедия

Уйпал Саам Википедия ("Davvisámegiel Wikipedia") — Википедилэн уйпал саам кылын гожтэм версиез. Со 2004 арын ужаны кутскиз.
Шри Чинмой

Шри Чинмой ― Индуизмын гуру. Индуизм сярысь книгаосын автор, суредась, кылбурчи, спортсмен но музыкант.
Нижнекамск

Нижнекамск () — Татарстанысь кар. Улӥсьёслэн лыдзы — 234108 адями.
Сарасвати Дэви

Сарасвати Дэви — индуизм осконын Инмарлы-Мумыез. Чеберын, тодосын но кылъёсын Инмарлы-Мумыез.
Йога Нарасимха Мандир

Йога Нарасимха Мандир — Багаваллиысь (Индия, Карнатака) 13-тӥ даурын лэсьтэм индуизмо храм (мандир).
Chukinder

Chukinder — yдмурт ӝӧквыл шудонъёсты лэсьтӥсь огин.
Историез.
Кылдытэмын 2018-тӥ арын «Шунды» огазеяськонлэн ёзчиосыныз, соос пӧлын: Вадим Крестьянинов, Алина Чернова, Маша Емельянова, Августина Михайлова, Гриша Иванов, Кирилл Кириллов.
Огинлэн Chukinder нимыз Вадим Крестьяниновен малпамын. Солэн вордскем гуртаз гордкушманэз «чукиндэр» шуо. Нош эшшо chu+kinder «пичи пинал» шуыса англи кылысь берыктӥське. Ӝӧк выл шудонъёсты кылдытӥсь огинлы туж тупась ним.
Шудонъёс.
Та дырлы огинлэн кык шудонэз поттэмын.
Нырысетӥез со «Вожодыр» шудон. Шудонысь валтӥсь геройёс — удмурт мифологиысь персонажъёс. Пӧлазы Палэсмурт, Вуныл, Обыда, Пеллясь, Алангасар, Коркакузё. Шудонын «уй» вуэ ке, сьӧд кужымъёс сайкало но асьсэ ужъёсынызы вырыны кутско, кылсярысь, Палэсмуртъёс кинэ ке бичато но шудонысь потто, Алангасар Палэсмурт сьӧры уйиське, Обыда быръем муртэзлэсь вераськыны быгатонзэ тала но мукет. Гурт калык гинэ «уйин» гань-гань изе, нош «ӵукна» Палэсмуртэз шедьтыны выре. Татын ини шудӥсьёс асьсэ малпанзэс вераны дышетско, удмурт кылын ог-огзылы валэкто, малы малпанзы шонер. Йырвизез но кылэз туж умой ужатӥсь шудон.
Кыкетӥез шудон — со «Ӟеч Перепеч». Шудон пичиослы но, бадӟымъёслы но шудыны тупа. Чакламын 2-8 муртлы. Шудӥсьёс перепеч пӧрало, кинлэн со бадӟымгес пӧрмиз — со ик ворме. «Ӟеч Перепеч» йырвизез туж умой ужатэ, соин ик калыклы туж кельше. Таиз шудон удмурт сиёнэз дышетыны туж тупа.
Вожодыр (турнир)

«Вожодыр» — со удмурт ӝӧквыл шудонъёсты лэсьтӥсь «Chukinder» огинлэн проектэз. Нырысетӥез турнир 2019-тӥ арын ортчытэмын вал. Финалэз 13-тӥ толшоре 2020-тӥ арын вал.
Историез.
Удмурт ӝӧквыл шудонъёсты лэсьтӥсь «Chukinder» огин 2019-тӥ арын кылдӥз. Огинлэн нырысетӥ шудонэз — удмурт мифологиысь но выжыкылъёсысь персонажъёсын «Вожодыр» шудон. Пӧлазы Палэсмурт, Вуныл, Обыда, Пеллясь, Алангасар, Коркакузё. Шудонын «уй» вуэ ке, сьӧд кужымъёс сайкало но асьсэ ужъёсынызы вырыны кутско, кылсярысь, Палэсмуртъёс кинэ ке бичато но шудонысь потто, Алангасар Палэсмурт сьӧры уйиське, Обыда быръем муртэзлэсь вераськыны быгатонзэ тала но мукет. Гурт калык гинэ «уйин» гань-гань изе, нош «ӵукна» Палэсмуртэз шедьтыны выре. Татын ини шудӥсьёс асьсэ малпанзэс вераны дышетско, удмурт кылын ог-огзылы валэкто, малы малпанзы шонер.
Шудонэз тодмо ӟуч «Мафия» шудонэн ӵошатыны луэ.
Вормисьёс.
«Вожодыр» турнир «Chukinder» огинлэн азьветлӥсеныз Вадим Крестьяниновен малпамын вал. Турнирын куинь полуфинал вал, кудаз оглом 30 мурт шудӥз. Шудонъёс 9-тӥ, 16-тӥ, 23-тӥ толсуре 2019-тӥ арын ортчизы. Полуфиналысь тужгес но золъёсыз 13-ез шудӥсьёс 13-тӥ толшоре 2020-тӥ арын финалэн бичаськизы. Нырысетӥ интые Эгра ёросысь Максим Агафонов потӥз, кыкетӥ интые — Эгра ёросысь Анастасия Сергеева, куинетӥ интые — Дэбес ёросысь Денис Максимов.
Shoozymade

Shoozymade — тодмо удмурт кырӟась, рэпер.
Историез.
Shoozymade — удмурт кырӟасьлэн Денис Максимовлэн псевдонимез. Кырӟась вордскемын но будэмын Дэбес ёросысь Данёгуртын. Дышетске Удмурт кун университетын удмурт филологлы. «Shoozymade» псевдонимзэ пияш нырысетӥ курсын дышетскыкуз малпаз. 2018-тӥ арын та нимын со удмурт но ӟуч кылын кырӟанъёссэ гожъяны но поттаны кутскиз. Псевдонимзэ кык пӧртэм сямен валаны луэ: shoozymade-ез удмурт сямен лыдӟыны ке — со «шузи маде», нош англи кылысь берыктыны ке — со «бырйиськись», эшшо «made» — со МАксимов ДЕнис нимысь нырысетӥ букваосыз.
Крезьгурез.
Кырӟасьлэн нырысетӥ удмурт кырӟанэз вотэсын 31-тӥ куартолэзе 2019-тӥ арын потӥз. Нимаське со «Али». Жанрезъя кырӟан рэп луэ. 25-тӥ куарусёнэ «Али» кырӟанлы вотэсын клип потӥз. Отын удмурт егитъёслэн «Юмок» театрысьтызы артистъёс шудӥзы.
Shoozymade-лэн кыкетӥ кырӟанэз «Сак» нимаське. Таиз рэп вотэсэ 12-тӥ толсуре 2019-тӥ арын понэмын вал. «Сак» рэпын тышкаськон кылъёс кутӥсько, соин ик кырӟан калыкез паймытӥз. «Али» кырӟан капчи но туала луэменыз ваньзылы кельшиз ке вал, таиз кырӟан сярысь пӧртэм малпанъёс вань: кинлы ке со туж кельше, таӵеез ӧй на вал, шуо, нош кин ке курла.
Удмурт кырӟанъёс сяна, Shoozymade-лэн ӟуч кырӟанъёсыз но вань:
Вожодыр (шудон)

«Вожодыр» — удмурт ӝӧквыл шудонъёсты лэсьтӥсь «Chukinder» огазеяськонлэн нырысетӥ кылдытэм шудонэз.
Историез.
«Вожодыр» шудон малпамын но поттэмын удмурт ӝӧквыл шудонъёсты лэсьтӥсь «Chukinder» огазеяськонэн 2018-тӥ арын. Шудонлэн презентациез 30-тӥ коньывуонэ 2018-тӥ арын ортчиз. Сое ваньзылы тодмо калыккуспо Хэллоуин нуналэ ортчытыны малпамын вал, малы ке шуоно шудонын ваньмыз Вожодыре ортче. Вожодыр — со сьӧд кужымъёслэн ву улысь потон но шаянтон дырзы. Шудонын валтӥсь геройёс — со удмурт мифологиысь но выжыкылъёсысь сьӧд кужымъёс. Пӧлазы Палэсмурт, Вуныл, Обыда. Шудонын ӟеч персонажъёс но вань, соос пӧлын Пеллясь, Алангасар, Коркакузё.
Пуштросэз.
Шудон Вожодыре огшоры удмурт гуртын ортче. «Уй» вуэ ке, урод но ӟеч персонажъёс сайкало но асьсэ ужъёсынызы вырыны кутско:
Шудон пумын вормо яке ӟеч геройёс, яке сьӧд кужымъёс. Шудон удмурт кылэз волятэ но малпанъёсты вераны дышетэ. Йырвизез но кылэз туж умой ужатӥсь шудон. Шудонэн мукет кылъёсын но шудыны луэ.
«Вожодыр» турнир.
«Вожодыр» турнир «Chukinder» огинлэн азьветлӥсеныз Вадим Крестьяниновен малпамын вал. Шудонэ люкаськем калык «Вожодыр» ӝӧквыл шудонэн шудэ. Турнире оглом 30 мурт пыриськиз. Шудонъёс 9-тӥ, 16-тӥ, 23-тӥ толсуре 2019-тӥ арын ортчизы. Полуфиналысь тужгес но золъёсыз 13-ез шудӥсьёс 13-тӥ толшоре 2020-тӥ арын финалэн бичаськизы. Нырысетӥ интые Эгра ёросысь Максим Агафонов потӥз, кыкетӥ интые — Эгра ёросысь Анастасия Сергеева, куинетӥ интые — Дэбес ёросысь Денис Максимов.
Турнирез котькуд ар ортчытыны малпамын.
Кришна Баларам Мандир

Кришна Баларам Мандир — Индиысь Вриндаван карысь Гаудия-Вайшнавизм осконлэн храмез.
Ӟеч Перепеч

«Ӟеч Перепеч» — удмурт ӝӧквыл шудонъёсты лэсьтӥсь «Chukinder» огазеяськонлэн кыкетӥ кылдытэм шудонэз. Сое огазеяськон инвожое 2019-тӥ арын поттӥз но 12-тӥ инвожое Ижкарысь Герберын презентацизэ ортчытӥз. Та дыре «Ӟеч Перепечен» пӧртэм кунъёсын шудо, соос пӧлын Россия, Венгрия, Эстония, Финляндия. 2019-тӥ арын 120 «Ӟеч Перепеч» шудон Татарстанысь удмурт нылпиослы, «Мудорвай» вожвылъяськонын финалэ потэмъёслы, кузьымлы кошкиз. Та «Chukinder» огазеяськонлэн нырысетӥ бадӟым заказэз.
Пуштросэз.
«Ӟеч Перепеч» шудонын 144 карта но 18 герой. Шудонэн 2-8 мурт шудыны быгатэ, но тужгес но умой 4-6 муртлы шудыны. Шудонлэн дырыз 20-30 минут.
Шудонлэн радлыкез.
Шудон бырем бере, котькудӥз мурт огвакытэ Перепечысьтыз картаоссэ лыдъя. Кие кылем картаос уг лыдъясько. Кутъёс но огъя чотэ уг пыро. «Ӟеч Перепечез» пыжем мурт вормисе потэ. Мукетаз шудонын со картаосты сура но нырысетӥ пота.
Кык мурт гинэ шудэ ке, котькудӥзлы кык Перепеч люканы луэ. Шудон пумын кык Перепечлэсь но пушкессэ огазе лыдъяны луэ. Шудӥсь мурт куинь Перепеч пыжиз ке, нырысетӥ пыжем Перепечсэ со бускелезлы сётыны кулэ.
Shoner Paul

Shoner Paul (зэмос нимыз Павел Александров) — тодмо удмурт кырӟась. Вордскиз Татарстанысь Бавлы ёросысь Утор гуртын. Дышетскемын Кузонысь Н. Жиганов нимо консерваториын. Али улэ но ужа Кузонын.
Биографиез.
Павел Александров вордскиз 21-тӥ южтолэзе 1994-тӥ арын Татарстанысь Бавлы ёросысь Утор гуртын. Пичи дыръяз садике ветлэмын ӧвӧл, со интые песяезлэн ансамбляз кырӟаны ветлӥз. Озьы 4 аресказ нырысьсэ сцена вылэ потӥз ни. Школаез йылпумъямез бере, Альметьевске дирижёрлы дышетскыны пыриз. Одӥг ар дышетскиз но кошкиз отысь. Кузонысь Н. Жиганов нимо консерваторие этнокрезьгуръя отделение дышетскыны пыриз но «Песенная традиция Бавлинской группы южных удмуртов» дипломзэ утиз. Shoner Paul псевдонимез Павел Александров вотэсэ удмурт кырӟанъёссэ поттакуз кутыны кутскиз. Та псевднонимез — песятаезлэн кушем нимыз.
13-тӥ оштолэзе 2017-тӥ арын Liet International вожвылъяськонэ (ичи лыдъем калыкъёслэн «Евровидениязы») ветлӥз. Та аре вожвылъяськон Норвегиысь Каутокейно карын ортчиз. Shoner Paul отын «Ваньмыз ортче» кырӟанзэ быдэстӥз, солы «4 cheber pios» группаысь крезьгурчи Дмитрий Якимов юрттӥз, со клавишаосын шудӥз. Вожвылъяськонын Павел Александров 3-тӥ инты басьтӥз.
Альбомез.
2019-тӥ арын сӥзьыл Shoner Paul нырысетӥ альбомзэ поттӥз. Альбомлэн нимыз «Ulone». Татчы 9 кырӟан пыртэмын. Тямысэз удмурт, огез — коми-пермяк кылын «Yoko» кырӟан. «Ulone» альбоме пырем кырӟанъёс:
2020-тӥ арын Shoner Paul-лэн нырысетӥ клипез потӥз. Клип «Yoko» кырӟанэзлы лэсьтэмын.
Арья Девакер

Арья Девакер — Суринамысь Парамарибо карысь Индуизм осконлэн храмэз.
Магдеру

Магдеру — Индиысь Гуджаратысь Дварка ёросысь 8-тӥ даурын лэсьтэм Индуизм осконлэн храмэз.
Канкалини Мандир

Канкалини Мандир (Непал кыл сямен: कंकालिनी मन्दिर луэ) Непалысь Индуизм осконэн храмэз.
YouTube

YouTube — видео возьыны но адӟытыны луонлыкъёсты адямиослы сётӥсь американ видеохостинг. YouTube луиз дуннеысь тужгес но тодмоез видеохостинг.
Дашаватара Мандир

Дашаватара Мандир - Индиысь, Уттар-Прадеш штатысь Вишнулы сӥзем храм. "Дашаватар Мандир" удмурт кыл сямен "дас Аватарлэн храмез" луэ.
Сваминараян Джаянти

Сваминараян Джаянти — индуизмын Сваминараянлэн (оскон удысын дышетӥсьлэн) вордӥськон нуналызлы сӥзем праздник. Рамнавами праздникын но Сваминараян Джаянти праздникын дырез ӧдиг.
Илупаипатту Нилакандесварар Ковил

Илуппаипатту Нилакандешварар Ковил (Тамил кылын இலுப்பைபட்டு நீலகண்டேஸ்வரர் கோயில் луэ) Индиысь, Тамилнадысь, Нагапаттинам ёросысь Шиваизм осконлэн храмез.
Лаптевъёслэн зарезьзы

Лаптевъёслэн зарезьзы ("Сибирь зарезь", "Норденшельд зарезь") — Уйпал Йӧ океанлэн дурпал зарезез, интыяськемын Сибирьлэн ярдурез, Таймыр мукож, Уйпал Музъем но Новосибирской шормуӵъёс куспын. Шунды пуксён палан со герӟаське Карской зарезен, шунды ӝужан палан — Восточно-Сибирской зарезен.
Вылызлэн быдӟалаез 700 сюрс пала км², вулэн объёмез 403 сюрс км³, шорлыдо мурдалаез 578 метр, тужгес но мур интыез — 3385 метр. Зарезе усё уно шуръёс, соос пӧлысь тужгес бадӟымесь — Лена, Хатанга, Яна, Оленёк, Анабар.
Велико-Тырново

Велико-Тырново ( болгар кылын Велико Търново ) — Болгарилэн шундыпуксён палысьтыз кар.
Пчеловодова, Надежда Алексеевна

Надежда Алексеевна Пчеловодова 
Биография.
Молодая поэтесса, переводчик Надежда Алексеевна Пчеловодова (Муш Нади) родилась 11 ноября 1976 г. в д. Кадиково Алнашского района Удмуртской АССР.
Начала писать, ещё будучи ученицей Алнашской средней школы. Первое стихотворение было опубликовано в годы студенчества в газете «Вуберган» (1995). В дальнейшем её стихотворные подборки печатались на страницах газеты «Удмурт дунне» и журнала «Инвожо». В 2003 г. издала сборник стихов «Осконэ мынам» («Моя вера»). Перевела на удмуртский язык рассказы, новеллы, диалоги, стихи, афоризмы эстонского писателя Арво Валтона и издала их отдельной книгой «Тынад нимыд вошъяськьшэ» («Имя твое меняется»). В 2004-2005 гг. Н. Пчеловодова перевела с эстонского на удмуртский язык сборники стихотворений К. Ристикиви («Адямилэн улон сюресэз»), К-Я. Петерсона («Та музъемлэн кылыз»), Б. Алвер («Инвис усьтиськон вакыт»).
Наградаосыз но премиосыз.
-тӥ арын Нади Мушлэн литература удысын ужъёсыз Эстон литературной премиен пусъемын вал. Озьы ик 2016-тӥ арын сое Тӧдьы Кизили орденэн пусйизы.
Сиэтл

Сиэтл () — США-лэн уйпал-шундыпуксён палысьтыз но Вашингтон штатысь бадӟым кар но зарезь порт. Кинг округлэн шорсюлмыз. Интыяське Пьюӝет сюмъёс но Вашингтон ты куспын.
2018-тӥ арлэн 7-тӥ коньывуонэзлы лэсьтэм дунъямъя городын 730 400 адями улэ вал.
Ошмес (огазеяськон)

Ošmes (Ошмес) — Эстон Республикаын улӥсь удмуртъёслэн мерлыко огазеяськонзы. Отчы пырисьёс пӧртэм проектъёс бордын ужало, арлы огпол ке но эстон удмуртъёслэсь пумиськонзэс радъяло но мукет со выллем ужрадъёс ортчытъяло. 
Организация кылдытэмын эстон кичӧлтӥсьлэн Вейко Тонтслэн тыршемезъя 1995-тӥ арын 28-тӥ толсуре. Огазеяськонлэн шор офисэз интыяське Таллинн карысь Веэренни урамын.
Дэвдатт Паттанаик

Дэвдатт Паттанаик — индуизм осконын тодосчи, эмъясь но автор.
Альма-матерез: Mumbai University (Мумбаи карын Университет) но Grant Medicine College (Грант Эмдомос Колледж).
Богар

Богар (тамил кылын போகர்) — тамильской сиддхар. «Богар 7000» книгалэн авторез. Катарагамаын Индуизм осконын черыкын медитацилы, алхимилы, янтра дизайнлы но Крийя-Йога тодосъёслы дышетӥсь луэ.
Джаганнатх храм (Альвар)

Джаганнатх храм (Дэвaнагари: जगन्नाथ मन्दिर) Индиысь, Альвар карысь Вишну инмарлы сӥзем индуист храм.
Удипи

Удипи яке Удупи (Каннада кылын:ಉಡುಪಿ луэ) — Индиысь Карнатака штатысь священной кар, Удипи округлэн шоркарез. Удипи карын вишнуизм осконлэн Удупи Кришна Храмез вань.
Территориез: 68,23 км². Улисьёсыз — 165 401 адями.
Удмурт Республикалэн Президентэз

Удмурт Республикалэн Президентэз (офиц. "Удмурт Элькунлэн Азьмуртэз") — 2000—2014 аръёсын Удмуртилэн вылӥ кивалтӥсь адямиез. Со кивалтӥз кун властьлэн вылӥ быдэсъясь органэныз — Удмурт Республикалэн Правительствоеныз.
Удмуртилэн президентэзлэн постэз 2000-тӥ арын кылдытэмын вал сояз арын ик 26-тӥ южтолэзе ортчем референдумлы йылпумъянъёсъя. Нырысетӥ ползэ Удмуртилэн президентэз 4 арлы быръемын вал, бӧрысь полномочиосызлэсь сроксэс 5 арозь будэтӥзы. Кык пол (2000-тӥ но 2004-тӥ арын) Удмуртилы президентэз вань калыкен бырйылӥзы, куинетӥзэ (2009-тӥ арын) «быръёнъёс» Кун Кенешын ортчизы.
Президентлэн постэз Кун Кенешысь депутатъёсын 2011-тӥ арын быдтэмын, солэн полномочиосыз 2014-тӥ арысен сётэмын выль вылӥ кивалтӥсь адямилы — Удмурт Республикалэн Тӧроезлы.
Кижвеллур Кедилиаппар Ковил

Килвелур Кедилиаппар Ковил (கீழ்வேளூர் கேடிலியப்பர் கோயில்) Индиысь, Тамилнадысь, Нагапаттинам ёросысь Килвелурысь Индуизм осконын храм. Верын исторической Тхирукижвелур нимэз вань. Килвелур Кедилиаппар Ковил Шива Инмарын храм.
Вишну Инмарын сизьым лушкемлыкез. Индийской мифын философия (книга)

Дэвдатт Паттанаик авторын Индуизм сярысь книга. Та книгаын трос суредъёс но информация вань. Дэвдатт Паттанаик Одиа калыкын автор, тодосчи но эмъясь.
Одалан

Одалан Индонезия Бали гуртъёсын Индуизм осконын праздникэз. Одалан Индуизм Осконын храмын негыз карыны нуналын праздникэз.
Муруган Инмарын Статуя

Муруган Инмарын Статуя (Тамил кылын: முருகன் சிலை луэ; Малай кылын: Tugu Dewa Murugga) луэ.
Малайзийын Муруган Инмарын (Сканда Инмарын) статуя.
Махашиваратри

Махашиваратри ― Индуизм тынын тулыспал/южтолэзь толэзяз Шива Инмарын праздникэз.
Тхирувилайядал Пуранам

Тхирувилайядал Пуранам — со 16 даурын Шайвит 64 эпик кылбуръёсы. "Тхирувилайядал Пуранам" автор - Паранджотхи Мунивар. Тхирувилайядал Пуранлэн "Тхирулайядал" нимын сериал вань.
Пампа Саровар

Пампа Саровар - Индилэн священной ты.
29 тулыспал

29-тӥ тулыспал (29-тӥ февраль) — григорианской календарьысь касьян арлэн 60-тӥ нуналэз. Выль арозь 306 нунал кыле.
Иж кар думае депутатъёсты быръёнъёс (2010)

Иж кар думалэн витетӥ созываз депутатъёсты быръёнъёс — Иж карын 2010-тӥ арын 10-тӥ коньывуонэ ортчем кар муниципал быръёнъёс. Партийной списокъёсъя быръемын вал 21 депутат 42 пӧлысь, эшшо 21 депутат потӥз одӥг мандатъем округъёсысь. Кар дума вить арлы быръемын вал.
Быръёнъёсы пыриськизы ньыль партиос: «Огъя Россия», КПРФ, ЛДПР но «Зэмлыко Россия». Партия «Россилэн патриотъёсыз» регистрациез ортчиз, нош бӧрысь Ижкарысь Индустри ёрос судэн быръёнъёслэсь палэнтэмын вал. Озьы ке но, «Россилэн патриотъёсыз» партиен дэмлам кандидатъёс одӥг мандатъем округъёсын быръёнъёсы пыриськизы.
Быръёнъёсыз ялон.
Быръёнъёс ялэмын вал 2010-тӥ арын 15-тӥ пӧсьтолэзе Иж кар думалэн 646-тӥ номеро решениеныз.
Пыриськисьёс.
Одӥг мандатъем округъёсысь кандидатъёс.
Одӥг мандатъем округъёсын баллотироваться кариськиз 88 кандидат, со лыдын быдэн 21 кандидат «Огъя Россиысь» но КПРФ-ысь, 18 — ЛДПР-ысь, 12 — «Зэмлыко Россиысь», 3 — «Россилэн патриотъёсысьтыз» но 13 ассэ ачиз дэмлась кандидат.
Официал йылпумъянъёс.
Одӥг мандатъем округъёсын бырйиськон.
20 одӥг мандатъем округын вормизы «Огъя Россия» партиен дэмлам кандидатъёс. Йӧспӧртэм луиз 11-тӥ номеро «Центральной» бырйиськон округ, кытын вормисе потӥз «Зэмлыко Россия» партиысь кандидат.
Огъя йылпумъянъёс.
Иж кар думалэн V созывез быдэсак люкамын. Отчы бырйиськиз 30 депутат «Огъя Россиысь», 6 — «Зэмлыко Россиысь», быдэн 3 депутат — КПРФ-ысь но ЛДПР-ысь.
Иж кар думалэн V созывезлэн депутатъёсызлы список
Нага Панчами

Нага Панчами - Индуизм Осконын праздникэз. (Кый Инмарын праздникэз).
Иж кар думае депутатъёсты быръёнъёс (2015)

Иж кар думалэн куатетӥ созываз депутатъёсты быръёнъёс — удмурт шоркарын 2015-тӥ арын 13-тӥ куарусёнэ ортчем кар муниципал быръёнъёс. Партийной списокъёсъя быръемын вал 21 депутат 42 пӧлысь, эшшо 21 депутат потӥз одӥг мандатъем округъёсысь. Кар дума вить арлы быръемын вал.
Быръёнъёсы пыриськизы укмыс партиос. ПАРНАС партилэн регистрациез палэнтэмын вал.
Быръёнъёсыз ялон.
Быръёнъёс ялэмын вал 2015-тӥ арын 18-тӥ инвожое Иж кар думалэн 777-тӥ номеро решениеныз.
Пыриськисьёс.
Одӥг мандатъем округъёсысь кандидатъёс.
Одӥг мандатъем округъёсын баллотироваться кариськиз 122 кандидат, со лыдын 19 ассэ ачиз дэмлась кандидат.
Официал йылпумъянъёс.
Одӥг мандатъем округъёсын бырйиськон.
19 одӥг мандатъем округын вормизы «Огъя Россия» партиен дэмлам кандидатъёс. Кык бырйиськон округын вормисьёс луизы ассэ ачиз дэмлась кандидатъёс.
Огъя йылпумъянъёс.
Иж кар думалэн VI созывез быдэсак люкамын. Отчы бырйиськизы «Огъя Россиысь» 32 депутат, КПРФ-ысь 4 депутат, ЛДПР-ысь но Россилэн патриотъёсысьтыз быдэн 2 депутат, 2 ассэ ачиз дэмлась.
Иж кар думалэн 6-тӥ созывезлэн депутатъёсызлы список
Ашваттха

Ашваттха (Санскрит кылын: अश्वत्थ луэ, Латин кылын: Ficus religiosa луэ) яке Асаттха яке Боддха со Индуизм Осконын но Буддизм Осконын священной писпуэз.
Туласи

Туласи (латин кылын Ocimum tenuiflorum луэ) — со Индуизм Осконын священной писпуэз но Индуизм Осконын Инмарлы-Мумыез.
Бантеай Самре

Бантеай Самре Камбоджаысь Ангкор Ват стилен эксэй Сурьяварман II вакытын храм.
Рамаяна

«Рамаяна» — индуизм осконын принц Рамалэн улэмез сярысь нырысетӥ эпос.
Байтэрек

Байтэрек — Алнаш ёросысь гурт.
Дыр

Дыр — материлэн валтӥсь улон формаез (пространствоен ӵош ик), кудӥз луэ ог-огзэс вошъясь явлениослэн законъя радъяськись координацизы. Со объективно вань но вырись материен висъяны луонтэм герӟаськемын.
Дыр луэ одӥгез валтӥсь физической величина, мертан единицаез "секунд" шуыса нимаське (Единицаослэн СИ калыккуспо системаязы). Дыр пыре трос физика формулаосы, отын сое "t" латин букваен оло "τ" грек букваен огшоры пусйыло.
Физика дыр.
Физика дырлэн таӵе аслыкъёсыз вань:
Кыкетӥ аслыксэ озьы ик «дырлэн кырыжамез» шуо.
Туала физикаын дырлэсь кылдэмзэ, аслыкъёссэ валэктыны туртто кӧня ке концепциос но теориос. Озьы ке но, адямилы дырез пумозяз валаны уг пӧрмы на.
Исланд кыл

Исланд кыл (исл. "íslenska") — герман кылъёс пӧлысь одӥгез, скандинав группае пыре.
Исланд кылын вераське 320 сюрс пала адями (удмурт кылын сямен ик).
Кафир Кот

Кафир Кот (Урду кылын - کافرکوٹ луэ, Пушту кылын
کافر کوټ
луэ) - со Пакистанысь, Дера Исмаил ёросысь VII даурын Индуизм осконлэн храмез.
Че Линх

Че Линх — чам калыкысь тодмо кырӟась.
Маунг Шве

Маунг Шве (мьянма кылын မောင်ရွှေ (màʊɴ ʃwè) луэ, зэмос нимыз Б. Л. Гоэнка) — Випассана тодосчилэн С. Н. Гоэнкалэн пиез, Мьянма кунысь Индуизм осконлэн Центральной Кивалтонниезлэн лидерез но Индиысь-Мьянмаысь вузкарисьёслэн ассоциацизылэн председателез вал.
Дышетскиз Янгонысь Миома Колледжын.
Лыд

Лыд — математикаысь туж кулэ луись валан, кудӥз уже кутӥське лыдъян, мертан но номер пуктылон вылысь. Гожъяськыкузы лыдъёс возьматӥсько лыдпусъёсын но математика операциослэн пусъёсынызы. Первобытной обществоын лыдъяны кулэяськонъёслэсь кылдыса на, наукалэн азинскемезъя лыд сярысь валан туж паськытаз.
Турунен, Тарья

Тарья Сойле Сусанна Турунен Кабули () — финн рок кырӟась, пианиноен шудӥсь но композитор, «Nightwish» симфоник-метал-группалэн азьвылыз вокалистэз.
Вордскемын 17-тӥ гудырикошконэ 1977-тӥ аре Пухос гуртын, Китеэ кар вӧзын. 2003-тӥ арын со кузпалъяськиз Аргентинаысь бизнесменэн Nightwish-лэн Лымшор Америкаысь продюсереныз но менеджереныз, Марсело Кабулиен (). 21-тӥ коньывуонэ 2005-тӥ арын группалэн составысьтыз поттэмын вал. Nightwish-ысь кошкемез бере Тарья оген кырӟан карьераез кутскиз.
Дискографиез.
Оген кырӟан карьера.
Рок альбомъёс:
Тол альбомъёс:
Классической альбомъёс:
Live альбомъёс:
Виру нюр

Виру нюр () — Эстониысь «Лахемаа» йӧскалык паркысь, Харьюмаа утемысь шурвис нюр.
Пудисоо шурлэн бассейназ пуксемын. Таллиннысь Нарвае нуись сюреслэсь уйшор палан интыяське.
Нюр вылын будо сфагнум (Sphagnum), нюртуг (Ledum), нюрмульы (Oxycoccus), ягмульы (Vaccinium vitis-idaea), росянка (Drosera) но мукет будосъёс.
Аму Нхан

Аму Нхан - Вьетнамысь Чам калыкын музыка тодосчи.
Пуара Дасар Буана Гелгел

Пура Дасар Буана Гелгел – со Балиысь Индуизм осконлэн храм яке пура. Храмэз инъясь - Яваын Маджапахитысь Мпу Гхана нимэз брамин.
Глухова, Галина Анатольевна

Галина Анатольевна Глухова — фольклорез но литератураез эскерись удмурт учёной, филологи наукаосъя кандидат, УдГУ-ысь Удмурт кылосбуръя, финно-угроведения но журналистикая институтлэн директорезлэн воштӥсез.
Анисимов, Николай Владимирович

Николай Владимирович Анисимов — удмурт филолог-фольклорист но кырӟась.
Вордӥськиз 1989-тӥ арын 23-тӥ декабре Удмурт АССР-ысь Кияса ёросысь Выль Тӥгырмен гуртын. 2012-тӥ арын йылпумъяз Удмурт кун университетысь удмурт филологияя факультетэз. Со арын ик Тартуысь университетлэн докторантураяз дышетскыны пыриз. 2017-тӥ арын «„Дуннеослэн диалогзы“ удмуртъёслэн коммуникативной поведенизылэн матрицаяз» темая диссертациез утиз. 2017-тӥ арысен Эстон литература музейын ужа.
Вьяса

Вьяса (мукет нимъёсыз — Ведавьяса, Вьясадева, Бадараяна, Кришна-Двайпаяна) — «Махабхарата» эпослэн авторез.
Кыдёкысен адӟон

Кыдёкысен адӟон () — кыдёкысь оло адӟиськонтэм макелэсь туссэ вылӥ шӧдонэн (экстрасэнс амалэн) «адӟыны» быгатонлык. Термин малпазы 1970-тӥ арын американ физикъёс, парапсихологиез эскерисьёс Рассел Тарг но Гарольд Путхофф.
НАТО

НАТО, Уйпал Атлантик тупанкыл организация, Уйпал Атлантик Альянс (, NATO; , OTAN) — 1949-тӥ арын СССР-лэн будӥсь кужымезлы пумит кылдытэм ожгар-политической огазеяськон, отын валтӥсь инты басьтэ США. Али НАТО пушкы пыро тросэз европа кунъёс, Турция, США но Канада.
Наука

Наука яке тодос — дунне шоры теорияя радъям учконъёс, кудъёсыз дуннелэсь валтӥсь палъёссэ абстрактно-логической кабъя кылдыто (валанъёс, теориос, катъёс пыр) но научной эскеронъёс вылэ пыкисько.
Канар шормуӵъёс

Канар шормуӵъёс () — Атлантической океанын, Африкалэн уйпал-ӝытпал ярдурезлы (Марокколы но Шунды пуксён пал Сахаралы) матын интыяськем сизьым шормуӵ. Архипелаг Испанилэн автономи улосэз (сообществоез) луэ. Шоркаръёсыз — Санта-Крус-де-Тенерифе но Лас-Пальмас-де-Гран-Канария. Шормуӵъёс пӧлысь тужгес но бадӟымез — Тенерифе (2057 км²).
Иж тымет

Иж тымет (Ижысь водохранилище) — 1760-тӥ арын Оӵ шур дурын киын лэсьтэм водохранилище. Тымет лэсьтон Иж карлы кутскон сётӥз. Тыметлэн ӵыпетэз ӵукшор паласен ӝытшор пала кыстӥськиз, ӵапак со удмурт шоркарлэсь кудпала лэсьтӥськонзэ радъяз-тодмостӥз. Та осья ик архитектурая валтӥсь ансамбльёс но радъяськизы.
Оӵ шур сяна Иж тыметэ усё Малиновка, Пазелинка, Подборенка, Шабердейка шуръёс но Пионер бызись ошмес. Тыметлэн огъя быдӟалаез — 2200 гектар.
Чикаго

Чикаго () — быдӟалаезъя США-ысь куинетӥ кар. Иллинойс штатын, Мичиган ты дурын интыяськемын. Кук округлэн шорсюлмыз.
Усков, Пётр Михайлович

Пётр Михайлович Усков — удмурт агроном, гожъяськись, журналист но публицист.
Улон сюресэз.
Усков Зуриын, шорлыко крестьян семья пушкын 1888-тӥ арын вордскемын. Земской кык классъем школаез пырпотэм бераз, Нартассын гурт возёсъя школаын дышетске. 1907-тӥ арысен со агроном, кӧня ке ар ӵоже нюлэс ужпумын культурной надзиратель луыса ужа. 1910-тӥ арын басьто сое армие, 1914-тӥ арын пырто Германиен ожмаськонэ, отын ранить каремын луэ, Октябрь революци бере гинэ, 1918-тӥ арын, со армиысь гуртаз бертэ. Совет исполкомъёсын кӧня ке ужам бераз нош ик агрономе пыре. 1925-тӥ арын коньывуон толэзе Усковез «Гудыри» газетлэн редакцияз ужаны ӧтё.
Агроном луэм бере, Усков туж уно статьяос гожъя музъемез умой ужан сярысь, пудо, тылобурдо, муш вордон сярысь, ужан тӥрлыкез, машинаосыз утялтон сярысь но мар. Валэктэмзэ капчиенгес валаны мед луоз шуыса, верос выллемесь «Дэмен уж» но «Шуныт гид» книгаос гожтэ. 1926-тӥ арысен кутскыса Пересь Шамардан ним улын Усков капчи кылбуръёс гожъя. Та кылбуръёсыныз со асьме улонлэсь шек азьёссэ зол шуккылэ, мыдлань ужасьёсты лэчыт кылыныз юн тышка. Сыӵе кылбуръёс серемез но поттыто, умойтэм ужъёслы пумит йырез но кур каро, классовой тушмонлэн выросэзлы пумит но сэзёмыто.
1927-тӥ арын толсур толэзе Усков газет редакциын ужамысь дугдэ, агроном уж котыре кутске. Книга-газет ужпумлэсь со уг палэнскылы.
Кулӥз 1939-тӥ арын тывисёнэн йырин.
Санскрит

Санскрит - Индо-арийской кыл но Индуизм Осконын но Буддизм Осконын священной кыл. Индуизм кылын Инмарлы-Мумыез - Сарасвати Дэви. Туж вашкала Санскрит кылын грамматикалэн книга - тодосчи Паниниын "Аштадхьяи".
Поръёс

Поръёс яке Мариос () — Россиысь финн-угор калык, улэ уногес Марий Эл Республикаын. Люкиське ньыль этногруппалы: выр пал поръёслы, улыг пал поръёслы, уйпал-шунды пуксён пал поръёслы но шунды ӝужан пал поръёслы. Мариос пор кылъёсын верасько.
Удмурт шаерын трос пор гуртъёс интыясько Грах но Каракулино ёросъёсын.
Лос-Анджелес

Лос-Анджелес (Лос-Анӝелес, , ) — Америкаысь туж бадӟым кар. Интыяське Калифорния штатлэн лымшор палаз, Чалмыт океан дурын. Улӥсьёсызлэн лыдзыя (ог 4 миллион адями) та кар США кунын 2-тӥ интыын сылэ.
Лос-Анджелес луэ дуннеысь одӥгез бадӟымез культурая, наукая, экономикая но дышетонъя центр.
Сан-Франциско

Сан-Франциско () — Америкаысь Калифорния штатысь кар но одӥг нимъем округ. Интыяське Чалмыт океан дурын, Сан-Франциско мукожлэн уйпал люкетаз. 2017-тӥ арлы городын 884 363 адями улэ вал, улӥсьёсызлэн лыдзыя со луэ Калифорниысь ньылетӥ кар но быдэс США-ысь — 12-тӥез. Карлэн быдӟалаез — 600,6 км².
Лас-Вегас

Лас-Вегас () — Америкаысь Невада штатысь кар, Кларк округлэн шорсюлмыз. Интыяськемын Мохаве пустыня шорын. Улӥсьёсызлэн лыдзы 596 424 адями. Город луэ дуннеысь шудон бизнеслэн бадӟым центрез.
Майами

Майами () — Америкаысь Флорида штатысь кар. Интыяське Атлантической океан дурын, Флорида мукожлэн но быдэс США кунлэн лымшор-ӵукпал пумазы.
Кабул

Кабул — Афганистанлэн шоркарез но тужгес бадӟымез карез. Кабул шур дурын сылэ. Автомобиль сюресъёсын герӟаськемын Газни, Кандагар, Герат но Мазари-Шариф каръёсын. Люкиське 22 ёрослы.
Манама

Манама () — Бахрейнлэн шоркарез. Городын ог 157 сюрс адями улэ (2010). Интыяськемын Перс сюмын, Бахрейн шормуӵлэн уйпал-шунды ӝужан пал ярдураз.
Бандар-Сери-Бегаван

Бандар-Сери-Бегаван — Бруней султанатлэн шоркарез. Городын ог 200 сюрс адями улэ (2011). Интыяське Калимантан шормуӵлэн уйпалаз.
Тхимпху

Тхимпху — Бутанлэн шоркарез. Городын ог сю сюрс адями улэ (2012). Интыяськемын Ванг Чу шурлэн шунды пуксён пал ярдураз.
Дили

Дили (, ) — Шунды ӝужан пал Тиморлэн шоркарез. Городын ог 200 сюрс адями улэ (2015). Интыяськемын Тимор шормуӵлэн уйпал ярдураз.
Ханой

Ханой — Вьетнамлэн шоркарез. Улӥсь калыклэн лыдызъя шаерын 2-тӥ кар луэ. Город Хонгха шур дурын интыяськемын.
1902 арысен 1945 арозь Ханой вал Француз Индокитайлэн центрез, 1954 арысен 1976 арозь — Вьетнам Демократи Республикалэн (Уйпал Вьетнамлэн) шоркарез.
Иерусалим

Иерусалим (, ) — Матысь Шунды ӝужан палась кар, Израильлэн шоркарез. Городын ог 900 сюрс адями улэ (2018). Интыяське Иудей гурезьёс пӧлын, плато вылын.
Нью-Дели

Нью-Дели (хинди кылын "नई दिल्ली", ) — Индилэн шоркарез, Дели карысь ёрос. Городын 300 сюрс адями улэ (2019). Интыяськемын кунлэн уйшор люкетаз.
Джакарта

Джакарта (Ӝакарта) — Индонезилэн шоркарез. Городын 10 миллионлэсь ятыр адямиос уло. Интыяськемын Ява шормуӵлэн уйпал-шунды пуксён пал ярдураз, Чиливунг (Кали Бесар) шурлэн Ява зарезе усён интыяз.
Амман

Амман () — Иорданилэн шоркарез. Вашкала дыръя сое нимало вал "Раббат-Аммон" шуыса, эллинизмо-рим вакытэ — Филадельфия шуыса. VII—IX дауръёсын кар Араб Халифатэ пыре вал. 1516-тӥ арысен Нырысетӥ дунне ож пумозь со Осман империын вал.
Багдад

Багдад () — Ираклэн шоркарез, Багдад мухафазалэн центрез. Городын 9 миллионлэсь трос адями улэ (2015). Кар сылэ Ираклэн шораз кадь, Тигр шур дурын.
Сана

Сана () — Йеменлэн шоркарез. Городын 2 но ӝыны миллион адями улэ (2012). Интыяське Йеменлэн шунды пуксён палаз. Кар гурезьёсын котыртэмын.
Пномпень

Пномпень (кхмер кылын "ភ្នំពេញ") — Камбоджалэн шоркарез. Городын улӥсь калыклэн лыдыз — 2 129 371 адями (2019). Кар сылэ Тонлесап шур дурын (солэн Меконге усён интыез вӧзын).
Доха

Доха () — Катарлэн шоркарез, Эд-Доха муниципалитетлэн административной центрез. Кар интыяське Катар мукожын, Перс сюм дурын.
Пекин

Пекин () — Китай Калык Республикалэн шоркарез. Городын улӥсь адямиослэн лыдзы — 21 миллионлэсь трос. Пекин куинь пал ласянь Хэбэй провинциен котыртэмын, озьы ик солэн бускелез Тяньцзинь кар луэ.
&lt;br&gt;
Пхеньян

Пхеньян — Корея Калык-Демократи Республикалэн шоркарез. Городын ньыль миллионлэсь ятыр адямиос уло (2010). Кар сылэ Тэдонган шур дурын. Пхеньян Уйпал Кореялэн административной, культурной но исторической центрез луэ.
Эль-Кувейт

Эль-Кувейт яке Кувейт () — Кувейт кунлэн шоркарез. Городын 60 сюрслэсь ятыр адямиос уло (2016). Интыяськемын Кувейт сюмлэн лапег лымшор ярдураз.
Бейрут

Бейрут ( Bayrūt, Bērytós, , ) — Ливанлэн шоркарез. Кар интыяське мукожын, Средиземной зарезьлэн шунды ӝужан пал ярдураз.
Куала-Лумпур

Куала-Лумпур — Малайзилэн шоркарез. Городын улӥсь калыклэн лыдыз — 1 809 699 адями (2009). Куала-Лумпур интыяське Малакка мукожлэн лымшор-шунды пуксён палаз, Кланг но Гомбак шуръёслэн огазеяськон интызы вӧзын.
Улан-Батор

Улан-Батор () — Монголилэн шоркарез. Городын улӥсь адямиослэн лыдзы — 1 405 000 (2017 арлэн шуркынмонэз). Площадез — 4704,4 км². Кар интыяське Туул шур дорын. Люкиське 9 ёрослы.
Абу-Даби

Абу-Даби () — Огазеяськем Араб Эмиратъёслэн но Абу-Даби эмиратлэн шоркарзы. Городын улэ миллионлэсь трос калык. Азьло сое "Абу-Заби" шуыса нимало вал. Кар интыяське Перс сюмлэн лымшор-шунды ӝужан пал люкетаз, шормуӵ вылын, материклэсь ньыльмос километрлы палэнын. Шормуӵез материкен автомобиль выжъёс герӟало.
Маскат

Маскат () — Оманлэн шоркарез но тужгес бадӟымез мегаполисэз. Городын улэ одӥг но ӝыны миллион адями (2015). 3500 км² быдӟа мегаполисэ пыре куать вилайет. Кар интыяськемын кунлэн уйпал-шунды ӝужан палаз, Оман сюм дурын.
Исламабад

Исламабад — Пакистанлэн шоркарез. Городын ог миллион адями улэ (2017). Кар интыяське Потохар плато вылын, кунлэн уйпал-шунды ӝужан палаз, Равалпинди кар но Маргалла Хиллс национальной парк куспын.
Эр-Рияд

Эр-Рияд ( — «садъёс») — Сауд Аравилэн шоркарез, Эр-Рияд округлэн административной центрез. Городын 7 миллионлэсь ятыр адямиос уло (2017).
Дамаск

Дамаск () — Сирилэн шоркарез но быдӟалая кыкетӥ (Алеппо бере) карез. Город интыяське кунлэн лымшор-шунды пуксён пал люкетаз, Барада шур дурын, Средиземной зарезьлэсь ог 80 иськемлы палэнын. Дамасклэн огъя площадез — 105 км².
Бангкок

Бангкок (Таиландын сое Крунгтеп шуо) — Таиландлэн шоркарез. Городын 5 миллионлэсь трос адямиос уло (2018). Кар сылэ Чаупхраи шурлэн шунды ӝужан пал ярдураз, Сиам сюмлы матын. Люкиське 50 ёрослы.
Бангкоклэн быдэс официальной нимыз луэ "Крунг Тхеп Маханакхон Амон Раттанакосин Махинтараюттхая Махадилок Пхоп Ноппарат Ратчатхани Буриром Удомратчанивет Махасатан Амон Пиман Аватан Сатит Саккатхаттийя Витсанукам Прасит". Таӵе кузь ним луэмен кар Гиннесслэн рекордъёсъя книгаяз шедиз.
Тайпей

Тайпей () — Китай Республикалэн (Тайваньлэн) шоркарез. Интыяськемын Тайвань шормуӵлэн уйпалаз. КНР-лэн кивалтӥсьёсызлэн малпамзыя Тайпей луэ Китай Калык Республикае пырись Тайвань провинцилэн шоркарез.
Манила

Манила () — Филиппин кунлэн шоркарез. Солэн бускельёсыз луо Навотас, Калоокан, Кесон-Сити, Сан-Хуан, Мандалуйонг, Макати но Пасай каръёс. Интыяське Лусон шормуӵлэн шунды пуксён палаз, Азилэсь ог 1300 иськемын. Пасиг шур городэз кык люкетлы люке.
Сеул

Сеул (официально "Сеул Нимысьтыз Кар") — Корея Республикалэн (Лымшор Кореялэн) шоркарез. Городын дас миллион пала адями улэ. Кар интыяське кунлэн уйпал-шунды пуксён палаз Ӵуж зарезьлы матын, Ханган шур дурын, Корея Калык-Демократи Республикалэн кунгожезлэсь 24 иськемын.
Китай кыл

Китай кыл (漢語, 汉语, 中文) — кылъёслэн сино-тибет семьяязы пырись кыл (кылъёс). Со луэ дуннеын тужгес но вӧлскемез туала кыл: китай кылын верасько 1,3 миллиардлэсь трос адямиос. Стандартной формаезъя та кыл луэ официальной кыл Китай Калык Республикаын но Тайваньын, со сяна китай кыл — Огазеяськем Нациослэн Организацизылэн 6 официальной но ужан кылъёсыз пӧлысь огез. Гожъяськон пыкиське иероглифъёс вылэ.
Жураковская, Олеся Викторовна

Олеся Журакивська (; Киев, СССР, 1973) — Украин актриса.
Юкон шур

Юкон — Уйпал Америкаысь бадӟым шур. Бызе Канадаысь Юкон территорилэн но США-ысь Аляска штатлэн музъемъёстӥзы. Усе Беринг зарезе. Кузьдалаез — 3190 иськем. Юконэ усись шуръёс пӧлысь тужгес бадӟымъёсыз луо Танана, Пелли, Поркьюпайн но Коюкук.
Шур вамен ньыль выж лэсьтэмын.
Меркурий

Меркурий — Шундылы тужгес но матысез планета, Шунды системаысь самой пичиез планета. Нимамын Вашкала Римысь вузкаронъя инмарлэн — ӝог Меркурийлэн — нимыныз, уго со инметӥ мукет планетаослэсь ӝоггес мынэ.
Воли

Воли (Вуж Воли) — Удмуртиысь Вавож ёросысь черкогурт, Волипельга гурт поселенилэн шорсюлмыз. Черкогурт сылэ Кылт шур дурын, Вавожлэсь 13 иськемлы палэнын.
Волипельгалан ужало шоръёзо школа, ФАП, ветеринар, часовня.
Намасте

Намасте́ (cанскрит кыл сямен नमस्ते) — индуизм осконын вырос (пуштросэз — «Умоесь»).
Грузинъёс

 
Грузинъёс (грузин: ქართველები) — калык.
Шунды система

Шунды система — Шундылэсь но со котыртӥ ас спутникъёсынызы бергась 8 бадӟым планетаослэсь, дасо сюрсъёсын пичи планетаослэсь (астероидъёслэсь), быжо кизилиослэсь но метеоръёслэсь кылдэм инмысь система. Со кылдэмын 4,57 млрд пала аръёс талэсь азьло, газ-тузон пилемез гравитациен шымыртыса.
Шунды системалэн ваньмыз массаез луэ ог 1,0014 ☉. Солэн бадӟымез люкетэз Шундылы усе.
Шунды система пыре Лудӟазегсюрес галактикае.
Шунды масса

Шунды масса яке Шундылэн массаез — масса мертан внесистемной единица, кудзэ астрономиын уже куто кизилиослэсь но мукет астрономической объектъёслэсь (кылсярысь, галактикаослэсь) массаоссэс адямилы валамон возьматон понна. Со пусйиське M☉ пусэн:
 M☉ = (1,98847 ± 0,00007)⋅1030 кг.
Озьы, Шунды ог 332 946 поллы Музъемлэсь секытгем луэ, но Юпитерлэсь — 1047 поллы. Тросэзлэн кизилиослэн массаоссы 0,08-ысен 50 M☉ дорозь.
Шундылэсь массазэ лыдъяны луонлык Кеплерлэн куинетӥ законысьтыз потэ:
 formula_1
кытын
  — планеталэн Шунды котыртӥ берганэзлэн сидерической периодэз (Музъем понна = 1 сидерической ар),
  — планеталэн орбитаезлэн бадӟым полуосезлэн кузьдалаез (Музъем понна = 1 астрономической единица),
  — гравитационной постоянной.
Коломбо

Коломбо (කොළඹ, கொழும்பு) — Шри-Ланкаысь тужгес но бадӟымез кар но кунлэн шоркарез (де-факто). Интыяське Шунды пуксён пал провинциын, Коломбо округын. Улӥсьёсызлэн лыдзы 752 993 адями (2011).
Дудин зодчий нимо набережной

Дудин зодчий нимо набережной () — Иж карлэн шорысьтыз ярдур урам. Со ортче Октябрь ёросын Иж тыметлэн шунды ӝужан пал ярдурез кузя ӵыпетысеныз кар пляж дорозь. Кузьдалаез — 2,4 иськем.
Историез.
Набережной кылдӥз XX даурлэн кыкетӥ ӝыныяз. Соку Иж тыметлэсь ӵукпал ярдурзэ юнматӥзы но отын пыдын юмшаса ветлон сюресэз лэсьтӥзы.
1988-тӥ арын 4-тӥ оштолэзе Ижысь кар кенешлэн исполкомезлэн пуктэмезъя лэсьтэм ярдур урамлы сётэмын вал Ижлэн нырысетӥ архитекторезлэн С. Е. Дудинлэн нимыз.
2010-тӥ арын набережнойлэн лымшор ӝыныез Калыкъёслэн эшъяськонзылы монументысен ӵыпетозь быдэсак выльдытэмын вал. Табере ижкаръёс туж ярато отын шутэтскыны но юмшаны.
Австралия

Австралия (), официальной нимыз Австрали Союз яке Австралиысь Эштос () — Лымшор полушариысь кун, кудӥзлэн составаз пыро одӥг нимъем материк, Тасмания шормуӵ но Инди но Чус океанъёсысь кӧня ке шормуӵъёс. Быдӟалаезъя со дуннеын куатетӥ интыын сылэ.
Солэн бускельёсыз луо Шунды ӝужан пал Тимор, Индонезия, Папуа — Выль Гвинея, Вануату, Выль Каледония, Соломон шормуӵъёс но Выль Зеландия. Шоркарез — Канберра кар.
Льӧльйӧны

Льӧльйӧны () — Йӧны (Бодяк, "Cirsium") родысь вид. Астравыллемъёс семействое пырись, кык ар улӥсь жаг будос. Ӵем пумиське садъёсын но бакчаосын.
Папуа — Выль Гвинея

Папуа — Выль Гвинея (быдэс нимыз — Папуа Выль Гвинея Эрико Кун, ) — Океаниысь кун. Интыяськемын Чалмыт океанлэн лымшор-ӝытпал люкетаз, Выль Гвинея шормуӵлэн шунды ӝужан палаз. Озьы ик кунлэн составаз пыро Бисмарклэн архипелагез, Соломон шормуӵъёслэн уйпал люкетсы (Бугенвиль, Бука шормуӵъёс) но мукетыз. Музъем вылын Индонезиен гинэ солэн огъя кунгожез вань. Территориезлэн быдӟалаез — 462 840 км². Папуа Выль Гвинеяын уло 7 миллионлэсь трос адямиос (2011) — тужгес ик, папуасъёс но меланезиецъёс. Калыкез англи, ток-писин но хири-моту кылъёсын вераське.
Кунлэн территориез кызь улослы люкиськемын, шоркарез Порт-Морсби кар луэ.
Шираз

Шираз () — Иранлэн лымшорпалысьтыз кар, Фарс провинцилэн административной центрез, калыкезлэн лыдызъя куатетӥ интыын луэ: 2011-тӥ арын городын 1 460 665 мурт улӥз. Шираз интыяськемын Загрос гурезьёс пӧлын. Карлэсь шунды пуксён палан кылле Дерак гурезь, уйшор палан — Баму, Сабзпушан, Чехель Магам но Бабакухи́ гурезьёс.
1766—1791 аръёсын (Зендъёс дыръя) со Персилэн шоркарез вал.
Вануату

Вануату, быдэс нимыз Вануату Республика (, ) — Чус океанысь Меланезиын интыяськем кун.
Солэн бускельёсыз — Соломон шормуӵъёс, Австралия, Выль Каледония но Фиджи. Территориезлэн быдӟалаез — 12 190 км². Вануатуын ог 277 сюрс адями улэ. Шоркарез луэ Порт-Вила кар.
Кун интыяське Выль Гебридъёс архипелагысь 83 шормуӵын. Ярдуръёсызлэн кузьдалазы — 2528 иськем.
Кирибати

Кирибати () — Чус океанын, Микронезиын но Полинезиын интыяськем кун.
Кирибати Республикае пыре 33 пичи атолл (Гилберт, Феникс но Лайн архипелагъёс). Территориезлэн быдӟалаез — 812,34 км². Кирибатиын сю сюрслэсь ятыр адямиос уло. Шоркарез — Лымшор Тарава.
Маршалл шормуӵъёс

Маршалл Шормуӵъёс Республика () — Чалмыт океанысь Микронезиысь кун. Республика интыяське Маршалл шормуӵъёс архипелаглэн 29 атоллъёсаз но 5 шормуӵъёсаз.
Солэн бускельёсыз — Микронезилэн Федеративной Штатъёсыз но Кирибати. Территориезлэн быдӟалаез — 181,3 км². Маршалл шормуӵъёсын 55 сюрслэсь трос адямиос уло. Шоркарез — Маджуро кар.
Микронезия (кун)

Микронезилэн Федеративной Штатъёсыз, куддыръя огшоры Микронезия () — Океаниысь кун. Интыяськемын Каролинской шормуӵъёс вылын, Микронезиын.
Территориезлэн быдӟалаез — 702 км². Кунын сю сюрслэсь уно адямиос уло. Шоркарез луэ Паликир кар.
Науру

Науру, официально — Науру Республика — Чалмыт океанлэн шунды пуксён палысьтыз одӥг нимъем коралл шормуӵын интыяськем кун. Территориезлэн быдӟалаез — 21,3 км². 2011-тӥ арын Науруын 10 084 адями улӥз.
Науру шормуӵ экваторлэсь 42 иськемын интыяське. Со луэ Музъем вылын тужгес но пичиез эрико республика.
Палау

Палау — Чус океанысь Филиппин зарезьысь шормуӵ кун. Интыяськемын Филиппинлэсь 800 иськемлы палэнын.
Территориезлэн быдӟалаез — 458 км². Палауын ог 20 сюрс адями улэ. Шоркарез — Нгерулмуд. Кунлэн музъемез 16 штатлы люкемын.
Самоа

Самоа (), официальной нимыз — Самоа Эрико Кун () — Чус океанлэн лымшор люкетысьтыз шормуӵъёсын интыяськем кун. Самоа архипелаглэсь ӝытпал люкетсэ басьтэ.
Азьвыл нимъёсыз — "Герман Самоа" (1900—1914) но "Шунды пуксён пал Самоа" (1914—1997). Территориезлэн быдӟалаез — 2832 км². Шоркарез — Апиа кар — Уполу шормуӵын интыяське.
Карл Маркс урам (Иж)

Карл Маркс урам () — Ижысь инъет но тужгес кузь урамъёс пӧлысь одӥгез. Интыяське Первомай но Октябрь ёросъёсын. Бадӟым транспорт магистраль. Город пыр лымшорысен уйшор пала ортче, Магистральной урамысен кутске но Холмогоров ульчаын йылпумъяське. Урамлэн кузьдалаез 6,3 пала иськем луэ.
Вамен сюресъёсыз луо Краснопосельской урам, Ястребов, Ботенёв, Октябрь, Интернациональной, Паськыт, Уйпал пролкаос, Карл Либкнехт, Пастухов, Ленин, Советской, Бородин, Киров но Шумайлов ульчаос.
Урамлэн шунды ӝужан палаз кутско Чугуевский, Красногеройской, Май но Октябрьлы 10 ар ульчаос. Шунды пуксён пал ласянь со борды Лихвинцев урам огазеяське. Коркаослэн номеррадзы кутске лымшорысен, Магистральной урамысен.
Соломон шормуӵъёс

Соломон Шормуӵъёс () — Чус океанлэн лымшор-ӝытпал люкетысьтыз, Меланезиысь кун. Басьтэ одӥг нимъем архипелаглэсь бадӟымзэ люкетсэ но куд-ог мукет шормуӵъёсты. Кунлэн составаз пыро 992 шормуӵъёс, кудъёсызлэн ваньмыз площадьзы — 28 450 км². Соломон Шормуӵъёс кунын ӝыны миллион пала адями улэ. Шоркарез луэ Хониара кар.
Тонга

Тонга (), официальной нимыз — Тонга Королевство () — Полинезиысь кун.
Солэн бускельёсыз — Самоа, Ниуэ но Фиджи. Территориезлэн быдӟалаез — 748 км². Тонгаын сю сюрслэсь трос адямиос уло. Шоркарез — Нукуалофа кар.
Тувалу

Тувалу (; 1975-тӥ арлэсь азьвыл — Эллис шормуӵъёс) — Чус океанысь, Полинезиысь кун. Кун Тувалу архипелаглэн 5 атоллаз но 4 шормуӵаз интыяськемын.
Территориезлэн быдӟалаез — 26 км². Тувалуын ог 11 сюрс адями улэ. Шоркарез луэ Фунафути кар.
Фиджи

Фиджи Республика () — Океаниысь, Меланезилэн ӵукпал люкетысьтыз эрико кун.
Интыяськемын Фиджи архипелагын, Чалмыт океанлэн лымшор-ӝытпал люкетаз. Территориезлэн быдӟалаез — 18 274 км². Фиджиын миллион пала адями улэ. Шоркарез Сува кар луэ.
Кук шормуӵъёс

Кук шормуӵъёс () — Чус океанлэн лымшорпал люкетаз, Полинезиын интыяськем архипелаг но Выль Зеландиен эрико ассоциацие пырись ас кожаз валтӥсь кун.
Солэн бускельёсыз — Кирибати, Француз Полинезия, Ниуэ, Американ Самоа но Токелау. Территориезлэн быдӟалаез — 236,7 км². Кук шормуӵъёсын 17 сюрслэсь ятыр адямиос уло. Шоркарез луэ Аваруа кар.
Статуссы.
Кук шормуӵъёс де-юре Выль Зеландилэн люкетэныз лыдъясько ке но, трос кунъёс соосын дипломати кусыпъёсты тупатӥзы.
Ниуэ

Ниуэ () — Чус океанлэн лымшор палаз, Полинезиын интыяськем шормуӵ но Выль Зеландиен эрико ассоциацие пырись ас кожаз валтӥсь кун. Вуж нимыз — Савиӝ ().
Солэн бускельёсыз — Американ Самоа, Кук шормуӵъёс но Тонга. Территориезлэн быдӟалаез — 261,46 км². 2011-тӥ арын Ниуэын 1611 адями улӥз. Шоркарез луэ Алофи ("Алофис") каргурт. Шормуӵ 14 округлы люкемын.